Lav et referat af nedenstående tekst:

Tekst:
Et afslag i prisen kan være dét, der skal til, for at få huset solgt. Men der er stor forskel på, hvor meget afslag danskerne giver i jagten på et "solgt"-skilt ude foran huset. I landets billigste husområder sænkes priserne mest. Det viser nye tal fra Boliga.dk. På Lolland, Langeland og Ærø gives de største afslag på henholdsvis 6,1 procent, 5,8 procent og 5,7 procent. Men nordjyske kommuner følger hurtigt trop. Læsø er den nordjyske kommune med det største afslag: Hele 4,6 procent sættes et hus i gennemsnit ned i forhold til udbudsprisen. Det giver Læsø en samlet 7. plads på listen over Danmarks 98 kommuner. Mange huse til salg presser prisen De massive prisnedslag skyldes ofte en uenighed mellem køber og sælger. - De store prisnedslag vidner om, at der er et mismatch mellem sælgernes forventninger og de købere, som overvejer at købe bolig langt fra en af de største byer, siger Mira Lie Nielsen, der er boligøkonom og chefanalytiker hos Nykredit. Ifølge boligøkonomen er der mange huse til salg i netop yderområderne, og det presser prisen. - Det kan hænge sammen med, at i flere af områderne lå boligpriserne for 10 år siden højere, end de gør i dag, og at det nuværende boligmarkedsopsving er langt mere centreret omkring de største byer, end tilfældet var i nullerne. Samtidig er der rigtig mange huse til salg i områderne, og det giver også et nedadgående tryk på den mulige salgspris, siger hun.

Referat:
I yderområderne med de laveste huspriser gives de største afslag. Læsø er på top 10 over kommuner, hvor prisfaldet er størst.